publiku  tungival soovil :)  ühesõnaga, oli jaanilaupäev ja meie hiiumaa asemel saaremaal. jõin sadhus ühe latte, vaatasime internetist ilmaprognoosi ja tuulelaevade lehelt, et järgmine info kell 18. kaalusime läbi võimalikud variandid - 1) loota hiiumaale saamise peale; 2) jääda saare- või muhumaale; 3) minna mandrile tagasi - ja sõitsime tagasi mandrile. kuna olime sel päeval käinud kohvikus ainult muhus ja kuressaares, lisasime sinna haapsalu, koogid müüriääres maitsesid hästi.  ja siis sõitsime ära  maale metsa sisse, kus oli umbes pool mu perekonnast. tegime algul väikest ja pärast suurt lõket, sõime-jõime, andsime hobustele leiba ja pildistasime neid, rääkisime, naersime ja mängisime kriketit. hästi tore oli!  reedel sõime pika mõnusa hommikusöögi maja ees õues ja sõitsime siis ikkagi hiiumaale, seekord rohuküla ja heltermaa kaudu. käisime söömas kohas nimega lest & lammas, põikasime läbi sõru kõrtsist, kassari jaanitulelt ja käina omalt ka... viimasel oli tants ja muusika ja lõke ja vikerkaar  ka taevas, aga ikkagi nentisime laupäeva hommikul mandrile naastes, et meil on südamest hea meel, et jaanilaupäev just selliseks kujunes, sest ei kujuta ette, et kuidagi teisiti toredam oleks olnud. aitäh, universum! :)